เซ็ง PTT-BCP ปรับขึ้นราคาดีเซล 50 สต./ลิตร มีผลพรุ่งนี้
เซ็ง PTT-BCP ปรับขึ้นราคาขายปลีกน้ำมันดีเซล 50 สต./ลิตร มีผลพรุ่งนี้ (14 ต.ค.)
13 ต.ค. 2559

บริษัท ปตท. จำกัด (มหาชน) หรือ PTT และบริษัท.บางจาก ปิโตรเลียม จำกัด (มหาชน) หรือ BCP แจ้งปรับขึ้นราคาขายปลีกเฉพาะน้ำมันดีเซลอีก 50 สตางค์/ลิตร โดยมีผลตั้งแต่วันพรุ่งนี้ (14 ต.ค.) เวลา 05.00 น. เป็นต้นไป ส่วนน้ำมันชนิดอื่นยังคงราคาเดิม
ทั้งนี้ ส่งผลให้ราคาน้ำมันสำเร็จรูปขายปลีกที่สถานีบริการน้ำมันของ ปตท.ในเขตกรุงเทพฯ และปริมณฑลวันพรุ่งนี้ เป็นดังนี้ ดีเซล ลิตรละ 24.79 บาท ส่วนน้ำมันชนิดอื่นคงเดิม คือ เบนซิน 95 ลิตรละ 32.96 บาท, แก๊สโซฮอล 95 ลิตรละ 25.85 บาท, แก๊สโซฮอล 91 ลิตรละ 25.58 บาท, E20 ลิตรละ 23.34 บาท, E85 ลิตรละ 18.59 บาท (ราคานี้ยังไม่รวมภาษีท้องที่ของแต่ละจังหวัด)